Tolong jelaskan mengenai 1954–1960: Puncak kemasyhuran dari Saloma dalam bahasa melayu

Selepas pulang dari perjalanan beliau ke Sarawak dan Brunei pada 23 Julai 1954, Saloma telah ditawarkan oleh Pathe untuk merakam suaranya. Ia telah disokong kuat oleh Syed Hamid, yang dikenali sebagai S. Hamid, yang meningkat kepada kemasyhuran pada masa itu. Mereka tahu antara satu sama lain selepas berlakon dalam filem Sesal Tak Sudah. Sebuah lagu bertajuk "Pandang Kasih", dicipta oleh Rahmat Ali dan lirik oleh Ismadi, adalah gaya-rumba manakala lagu "Jika Tak Berjumpa" datang dari melodi Arab yang ketika itu digubah semula oleh S.Hussein Bagushir dan lirik oleh Wan Chu. Kedua-dua lagu diiringi oleh Orkes Al Aishu Wal Meleh, yang dijalankan oleh S.Omar Bagushir. Solo pertama Saloma dan (PTH bernombor 143) juga lagu pertama dirakamkan dalam bentuk vinil oleh Pathe ialah "Pandang Kasih" manakala lagu "Jika Tak Berjumpa" adalah duet pertama dengan S. Hamid.

Pada tahun 1955, Saloma telah ditawarkan peranan lakonan dalam filem oleh Studio Jalan Ampas yang diterimanya. Filem pertama beliau dengan Studio Jalan Ampas, Empat Isteri. Ini adalah filem terakhir yang diarahkan oleh B.S. Rajhans. Filem ini turut dibintangi Daeng Harris, Normadiah, Latifah Omar dan kakak Salmah, Mariam (Mariani). Pada tahun ini, Saloma juga merakamkan beberapa lagu termasuk "Burong Punggok". Pada Februari 1956, beliau telah ditawarkan untuk menggantikan pelakon Siput Sarawak dalam filem Adekku. Terdapat khabar angin berkata Siput Sarawak telah berhenti selepas kebanyakan adegan filem yang dirakam.

Pada September tahun yang sama, Saloma merupakan salah seorang daripada beberapa artis termasuk Musalmah dan Rosnani Jamil yang mengambil bahagian dalam forum Kongres Kesusasteraan dan Bahasa Melayu yang berlangsung di Universiti Malaya (UM). Pada tahun 1958, beliau bersama pengasas Shaw Brothers, Run Run Shaw berlepas ke Manila, Filipina bagi menghadiri Pesta Filem Asean yang diadakan pada April. Filem lakonannya, The Seal of Solomon ialah salah satu daripada filem yang dihantar oleh Shaw Brothers untuk dipertandingkan di festival itu. Beliau membawa pulang trofi Anugerah Golden Harvest.

Pada Mac 1959, Saloma menerima tawaran istimewa daripada pengarah dan pemilik Merdeka Enterprise, Ho Ah Loke untuk mengambil bahagian di Pesta Malam Malaya di Jakarta, Indonesia yang dianjurkan oleh Ah Loke dan Duta Besar Kerajaan, Senu Abdul Rahman.

Pada 28 September 1959, beliau kembali ke Singapura setelah tamat menyanyi di sebuah kelab malam di Australia. Di Australia, beliau menyanyi di beberapa kelab malam seperti Oriental Hotel, Melbourne dan disiarkan di televisyen di sana. Seterusnya beliau menandatangani kontrak menyanyi di kelab malam Tanglin - Golden Venus. Beliau berhasrat menyanyi di Amerika Syarikat dan Eropah. Beliau pernah menyanyi di Ocean Park Hotel dan Percy Proctors.

Selepas kejayaan beliau sebagai seorang penyanyi dan juga pelakon, Shaw Brothers telah memilih untuk memberinya nama yang lebih komersial. Beliau mendapat nama pentas berdasarkan filem Salome dibintangi Rita Hayworth. Pada tahun yang sama, Saloma menyertai Panca Sitara, sebuah band yang diketuai oleh P. Ramlee.

1961–1983: Kejayaan antarabangsa dan penghujung kerjaya

Beliau mula menyanyi pada usia tujuh tahun dan menjadi penyanyi profesional pada usia belasan tahun. Asalnya beliau menyanyi secara kebetulan. Beliau banyak belajar menyanyi gaya nyanyian Ella Fitzgerald. Saloma lebih cenderung sebagai penyanyi berbanding sebagai pelakon. Pada awalnya, beliau mengasah bakat bersama Orkes Fajar Murni pimpinan Yusof Osman. Lagu Pandang Kasih ciptaan Rahmat Ali membawa tuah kejayaan awalnya sebagai penyanyi. Beliau pernah menyertai Panca Sitara pada 1960-an.

Saloma menerima tawaran menyanyi di Calcutta, India, namun menolaknya secara baik. Beliau bagaimanapun, tidak menjelaskan sebab beliau menolak tawaran itu. Pada Mei 1964, beliau telah diundang sebagai penyanyi jemputan di Talivishen Malaysia (kini Radio Televisyen Malaysia) selama 6 minggu. Pada November tahun yang sam, Saloma dan suaminya, P. Ramlee diundang menjayakan persembahan anekawara di Persatuan Kwong Tong bagi tabung Kaum Ibu dan Muslim UMNO. Dari 1967 sehingga 1972, Saloma merakamkan lima album yang kesemuanya mengambil namanya sebagai tajuk album.

Beliau turut merakamkan beberapa lagu untuk filem Dajal Suchi. Pada tahun 1965, Saloma memegang watak sebagai Sabarina, seorang isteri yang bermain kayu tiga dalam filem Sabaruddin Tukang Kasut (1965). Beliau turut menyumbangkan suaranya untuk 8 lagu dalam filem ini, yang kesemuanya ialah ciptaan suaminya, P. Ramlee.

1967 dan 1968 merupakan tahun paling sibuk untuk Saloma apabila beliau membuat penampilan khas dalam beberapa filem, antaranya ialah Keluarga 69 dan Anak Bapak. Beliau juga melakonkan watak Mastura dalam filem Ahmad Albab bersama kakaknya, Mariani. Saloma juga membuat penampilan khas dalam filem Dr. Rushdi (1970) dan Putus Sudah Kaseh Sayang (1971).

Pada 21 Jun 1969, Saloma dan suaminya, P. Ramlee berlepas ke Medan, Indonesia bagi menyertai rombongan kebudayaan Malaysia yang berada di sana. Turut berlepas ke Medan ialah Sharifah Rodziah Syed Alwi Barakbah, isteri Perdana Menteri, Tunku Abdul Rahman Putra Al-Haj yang telah diundang khas oleh Pemerintah republik itu.

Berita Harian Singapura melaporkan pada Jun 1974 bahawa Saloma berhasrat mahu menulis kisah derita Ramlee dengan "menceritakan segala apa yang belum pernah tertulis, belum pernah diketahui oleh masyarakat ramai" dalam sebuah buku yang tebal dan lengkap. Pada masa yang sama, Saloma memenuhi undangan untuk merakamkan lagu-lagu dalam rancangan Pesta Ria di TV Singapura dan menyiapkan album baharu yang memuatkan lagu-lagu ciptaan Ramlee. Pada Disember tahun yang sama, Saloma melancarkan album terbaharu, Sesudah Suboh yang memuatkan sebanyak 12 lagu.

Pada 28 November 1980, Saloma telah dijemput bagi menjayakan persembahan yang dihadiri seramai 300 anggota delegasi Pesta Filem ASEAN yang berlangsung di Hotel Hilton. Beliau mempersembahkan lagu bertajuk "Kada'an Tuhan" ciptaan bekas suaminya, P. Ramlee dengan iringan Orkestra Perbadanan Penyiaran Singapura (SBC) di bawah pimpinan Ahmad Jaafar.

Pada tahun 1981, Saloma merakamkan album di bawah label Indra Recording. Namun ia hanya boleh ditempah menerusi tempahan mengisi borang yang dikeluarkan menerusi iklan di akhbar sahaja sebelum ia dipasarkan ia kedai muzik. Dikeluarkan pada 28 Julai 1981, album Anak Rantau memuatkan sebanyak 12 lagu lama dan merupakan album Melayu termahal apabila kos pembikinannya dianggarkan berjumlah lebih RM100,000. 8 daripada 12 lagu dalam album ini ialah hasil nukilan penerbit album ini, Kassim Masdor dan lagu P. Ramlee yang belum sempat dirakamkan, "Ku Kejar Bayangan". Pada tahun yang sama, Saloma membintangi sebuah filem Inggeris bertajuk Malay Trader dengan melakonkan peranan kecil.

Pada Mac 1982, Saloma bersama Sudirman Arshad menerima kontak menyanyi ikut Orkestra Tentera Darat mengelilingi seluruh Malaysia.

Filem terakhir lakonan beliau ialah Bila Hati Telah Retak (1983) terbitan Filem Negara Malaysia (FNM), yang mana beliau membuat penampilan khas dan ia dikeluarkan sebelum kematiannya.